[Foto’s] Pta-skool se oulike wiskundetrappeLaerskool Bakenkop se Wiskunde-trappe (Foto: Facebook) Wiskunde is maar alte dikwels ŉ kopkrapper wat nie juis ŉ gunsteling onder die leerders is nie. Die Laerskool Bakenkop in Pretoria het egter nou ŉ flink manier bedink om die jongspan hul wiskunde stap vir stap te laat leer sonder dat hulle eers besef hulle leer. Dié skool het onlangs ŉ paar foto’s van hul blink plan op Facebook gedeel. Talle van die trappe by die skool se junior blokke is vroeër in Februarie “wiskundig geteel” sodat die kinders, wanneer hulle van klasse verwissel of pouse hul toebroodjies eet, die wiskundetrappe kan sien en kan leer “sonder dat hulle dit eers besef”. Die skool het op Facebook gesê hy beplan moontlik verdere uitbreidings na ander gedeeltes van die skool om leer vir die jongspan te vergemaklik en lekker te maak. Talle ander skole het intussen ook dié idee nageboots. Vir meer inligting oor Laerskool Bakenkop, besoek sy Facebook-blad.